# FFORWM MYNEDIAD LLEOL CAERDYDD

# CANLLAW I DDARPAR AELODAU

## CEFNDIR

Mae Cyngor Caerdydd yn y broses o geisio enwebiadau gan Aelodau'r cyhoedd ar gyfer aelodaeth o Fforwm Mynediad Lleol Caerdydd. Mae'r Fforwm yn gweithredu ers mis Hydref 2003 ac erbyn hyn mae wedi cwblhau ei bumed cyfnod o dair blynedd mewn swydd.

Swyddogaeth y Fforwm yw cynghori'r Awdurdod Lleol, Cyfoeth Naturiol Cymru a chyrff eraill sy’n ymarfer swyddogaethau dan Ran I Deddf Cefn Gwlad a Hawliau Tramwy, o ran gwella mynediad cyhoeddus i dir yn yr ardal at ddibenion hamdden awyr agored a mwynhad o’r ardal. Rhaid i'r cyrff hyn, yn ôl y gyfraith, roi sylw i gyngor perthnasol a roddir gan y Fforwm.

Mae'r rheoliadau'n ei gwneud yn ofynnol i'r Fforwm gyfarfod o leiaf ddwywaith y flwyddyn a gellir trefnu cyfarfodydd ychwanegol yn ôl yr angen.

## MEYSYDD GWAITH

Mae Cyngor Caerdydd wedi cyhoeddi [**Cynllun Gwella Hawliau Tramwy Caerdydd 2020-30**](https://www.cardiff.gov.uk/CYM/preswylydd/Parcio-Ffyrdd-a-Theithio/Hawliau-tramwy-cyhoeddus/ROWIP/Pages/default.aspx). Mae'r cynllun hwn yn amlinellu sut y bydd yr Awdurdod Lleol yn rheoli ac yn gwella'r rhwydwaith Hawliau Tramwy Cyhoeddus dros y 10 mlynedd nesaf. Bydd y Fforwm yn gweithio gyda Thîm Hawliau Tramwy Cyhoeddus y Cyngor ac yn helpu i gynghori Swyddogion i sicrhau bod gwaith a wneir o fudd i bob defnyddiwr ar gyfer ymarfer corff iach a lles meddyliol, rheolaeth well ar y rhwydwaith ac y caiff strategaethau a nodau allweddol eu cyflawni.

Bydd y Fforwm yn ystyried pob math o fynediad, gan gynnwys marchogaeth, beicio a gyrru oddi ar y ffordd, nid mynediad ar droed yn unig. Y FfMLl ei hyn fydd yn penderfynu natur y gwaith hwn ar sail y strategaethau allweddol a'r amcanion allweddol a amlinellir yn CGHT Caerdydd mewn cytundeb â'r awdurdod lleol.

Mae rhai materion y mae'n rhaid ymgynghori â Fforwm Mynediad Lleol yn eu cylch, yn ôl y gyfraith.

Mae’r rhain yn cynnwys:

**paratoi** mapiau drafft o dir agored a thir comin cofrestredig;

**penodi** wardeiniaid o ran mynediad i dir;

**gwneud** Is-ddeddfau sy'n ymwneud â thir mynediad;

**paratoi** neu adolygu Cynllun Gwella Hawliau Tramwy; a

**cheisiadau** ar gyfer gwaharddiadau tymor hir, neu gyfyngiadau ar fynediad i dir mynediad.

### **MEINI PRAWF AR GYFER DETHOL**

Mae'r canlynol yn rhestr o feini prawf a ddefnyddir ar gyfer dewis ceisiadau. Fodd bynnag, ni fydd yn rhaid i ymgeiswyr gydymffurfio â'r holl feini prawf o reidrwydd i fod yn llwyddiannus.

**Mae'n hanfodol bod aelod o'r FfMLl yn:**

**Ymrwymo wrth swyddogaeth y Fforwm:**

Swyddogaeth y Fforwm fydd cynghori'r awdurdod lleol, Cyfoeth Naturiol Cymru ac eraill, ynghylch gwella mynediad cyhoeddus i dir yn yr ardal at ddibenion hamdden awyr agored a mwynhad o’r ardal;

**Bod yn barod a gallu** chwarae rhan lawn ym mhob agwedd ar waith y FfMLl - efallai na fydd rhai nad ydynt ond yn barod i neu'n gallu cynrychioli buddiant penodol cul yn aelodau addas.

**Mae’r canlynol yn ddymunol gan aelod o FfMLl:**

**Bod ag ystod eang** o brofiadau o faterion mynediad yn yr ardal;

**Bod â phrofiad** o weithio ar fforymau tebyg yn y gorffennol, a chyfrannu atynt;

**Preswylio yn,** a bod yn arbennig o gyfarwydd ag, ardal y Fforwm, neu fod ag unrhyw ddiddordebau eraill sy'n benodol berthnasol i ardal y Fforwm;

**Gallu** rhwydweithio gydag ystod eang o sefydliadau ac unigolion, gyda'r nod o ledaenu gwaith y FfMLl;

**Gallu** mynychu holl gyfarfodydd y Fforwm (ni chaniateir dirprwyon);

**Rhoddir ystyriaeth ffafriol** i ymgeiswyr sy'n cynrychioli anghenion ieuenctid, symudedd a/neu synhwyraidd a/neu grwpiau ethnig.

Swyddi di-dâl yw'r rhain ond **gall** aelodau'r Fforwm hawlio treuliau rhesymol gan gynnwys costau gofal i blant a dibynyddion oedrannus neu anabl.

Os hoffech gael eich ystyried ar gyfer aelodaeth, llenwch y ffurflen gais a'i dychwelyd drwy e-bost i **HawliauTramwyCyhoeddus@caerdydd.gov.uk** neu ei phostio i:

Cyngor Caerdydd, Hawliau Tramwy Cyhoeddus, Neuadd y Sir, Ystafell Melin Gruffydd, y Cwrt, Glanfa'r Iwerydd, Caerdydd

**Rhaid cyflwyno ffurflenni cais wedi’u cwblhau erbyn 23 Chwefror 2024.**

Osoes angen, cynhelir cyfweliadau ar ddyddiad i'w drefnu.

**CANLLAW FFORWM MYNEDIAD LLEOL**

**Sylwer: Rhaid cyflwyno ffurflenni cais wedi’u cwblhau erbyn**

**23 Chwefror 2024.**

#### Ffurflen Gais Aelodaeth

Enw

Cyfeiriad

Rhif ffôn

E-bost

Swydd

Sut dysgoch chi am y Fforwm Mynediad Lleol?

Nodwch pam rydych yn teimlo y byddech yn gwneud aelod da o'r Fforwm Mynediad Lleol. Yn benodol, dylech gysylltu eich ymateb â’r ‘*Meini Prawf Dethol'* sydd ynghlwm wrth y '*Cylch Gorchwyl Enghreifftiol ar gyfer Fforymau Mynediad Lleol'*.

*Defnyddiwch ddalen blaen ychwanegol os oes angen.*

*Rwy'n datgan hyd eithaf fy ngwybodaeth bod y wybodaeth a gyflwynaf yn gywir ac yn gyflawn.*

Llofnod

Dyddiad

###### CYFLE CYFARTAL

Er mwyn sicrhau bod ein polisi cyfle cyfartal yn effeithiol, byddem yn ddiolchgar pe gallech gwblhau'r manylion isod. Bydd y ffurflen hon yn cael ei gwahanu oddi wrth y ffurflen gais ac ni fydd yn cael ei defnyddio yn y broses ddethol.

**Rhywedd** [ ]  Gwryw [ ]  Benyw [ ]  Arall [ ]  Dewis peidio â dweud

**Oedran**

[ ]  18 – 24 [ ]  25 – 34 [ ]  35-44 [ ] 45 – 54 [ ]  55-64 [ ]  65 – 74

[ ] 75 + [ ]  Dewis peidio â dweud

##### Tras Ethnig (Ticiwch):

[ ]  Gwyn [ ]  Du [ ]  Asiaidd

[ ]  Cymysg [ ] Dewis peidio â dweud

Arall (nodwch) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

##### Ydych chi’n uniaethu’n anabl?

[ ] Ydw [ ] Nac ydw [ ] Dewis peidio â dweud

### **Ydych chi’n gallu siarad Cymraeg** (Ticiwch)**?**

[ ]  Rhugl [ ]  Gwybodaeth Weithiol [ ]  Dysgwr - Dechreuwr

[ ]  Dysgwr - Canolradd [ ]  Dysgwr - Uwch [ ]  Nac ydw

###### CYLCH GORCHWYL ENGHREIFFTIOL AR GYFER FFORYMAU MYNEDIAD LLEOL

##### TEITL

1. Gelwir y Fforwm Mynediad Lleol yn Fforwm Mynediad Lleol Caerdydd.

**ROLAU A CHYFRIFOLDEBAU**

2. Swyddogaeth Fforwm Mynediad Lleol Caerdydd yw rhoi cyngor i’r Awdurdod Lleol a’r Awdurdod Parc Cenedlaethol perthnasol, Cyfoeth Naturiol Cymru (CNC) ac eraill fel sy’n briodol o ran gwella mynediad i’r cyhoedd i dir yn yr ardal er mwyn hamddena yn yr awyr agored a mwynhau’r ardal mewn ffyrdd sy’n ystyriol o reoli tir a buddiannau cymdeithasol, economaidd, amgylcheddol ac addysgiadol.

3. Bydd Fforwm Mynediad Lleol Caerdydd yn gwneud hyn drwy roi cyngor ar faterion sy’n berthnasol yn lleol yn benodol, gan gynnwys:

1. cefnogi’r gwaith o weithredu’r hawl mynediad newydd i gefn gwlad agored;
2. gwella’r rhwydwaith hawliau tramwy; a
3. datblygu strategaethau hamdden a mynediad sy’n cynnwys pawb.

4. Bydd Fforwm Mynediad Lleol Caerdydd yn gweithio i:

1. ddatblygu ymagwedd adeiladol a chynhwysol i wella mynediad hamdden i gefn gwlad;
2. parchu amgylchiadau lleol a gwahanol ddiddordebau wrth weithredu o fewn canllawiau cenedlaethol;
3. rhoi cyngor ar faterion o egwyddor ac arfer da;
4. cymryd rhan mewn trafodaeth adeiladol a cheisio sicrhau consensws pan yn bosibl; a
5. lle na fydd consensws yn bosib, egluro natur gwahanol farn ac awgrymu sut y gellir eu datrys.

##### AELODAETH

5. Bydd yr aelodaeth yn cynnwys:

1. Cadeirydd a Dirprwy Gadeirydd a etholir yn unol â’r rheoliadau FfMLl;
2. isafswm o 12 ac uchafswm o 20 aelod arall. Rhaid i’r rhain fod yn gynrychiolaeth gytbwys o i) defnyddwyr mynediad hamdden a ii) tirfeddianwyr a phreswylwyr – ynghyd â chynrychiolaeth o fuddiannau eraill sy’n berthnasol i’r ardal.

**6.** Bydd yr aelodaeth yn:

1. gytbwys i osgoi gormod o un grŵp buddiant penodol;
2. cynrychioli croestoriad o fuddiannau yn yr ardal; ac yn
3. byw neu’n gweithio yn yr ardal neu’n adnabod yr ardal yn dda.

**7**. Disgwylir i’r aelodau:

1. lynu wrth yr adrannau sy’n ymwneud â FfMLlau yn y Ddeddf Cefn Gwlad a Hawliau Tramwy a’r rheoliadau, a’r Cylch Gorchwyl hwn;
2. dangos ymrwymiad i gyflawni nodau’r Fforwm Mynediad Lleol drwy weithio’n adeiladol gyda’r aelodau eraill;
3. gallu rhoi’r amser angenrheidiol i fynychu cyfarfodydd a rhwydweithio y tu allan i gyfarfodydd;
4. meddu ar brofiad digonol o fynediad i gefn gwlad yn yr ardal leol er mwyn gallu gwneud cyfraniad hyddysg ac adeiladol at wella darpariaeth mynediad; a
5. gallu gweithio gydag ystod eang o grwpiau â diddordeb.

# GWEINYDDU

# YSGRIFENYDDIAETH

**8.** Bydd gan Fforwm Mynediad Lleol Caerdydd Ysgrifennydd a gaiff ei benodi gan yr awdurdod penodi a fydd yn gyfrifol am:

1. ddarparu cefnogaeth i gadeirydd y Fforwm;
2. sicrhau y caiff y Fforwm ei sefydlu a’i redeg yn unol â’r Ddeddf Cefn Gwlad a Hawliau Tramwy, rheoliadau Fforwm Mynediad Lleol a’r Cylch Gorchwyl hwn;
3. rheoli unrhyw adnoddau sy’n gysylltiedig â’i waith;
4. d)trefnu a hyrwyddo cyfarfodydd, gan gynnwys trefnu bod papurau a gwybodaeth yn cael eu dosbarthu i aelodau’r Fforwm a’r cyhoedd;
5. cynhyrchu cofnodion o gyfarfodydd Fforwm

# CYFARFODYDD

**9.** Cynhelir cyfarfodydd o leiaf ddwywaith y flwyddyn ac yn amlach yn ôl yr angen; cytunir ar hyn rhwng y FfMLl a’r awdurdod penodi.

**10.** Cytunir ar agendâu’r cyfarfodydd thwng y Cadeirydd, y Dirprwy Gadeirydd a’r Ysgrifennydd - ond gall unrhyw aelod awgrymu eitemau i’w hystyried.

**11.** Hysbysebir cyfarfodydd o flaen llaw a chyhoeddir y cofnodion.

**12.** Bydd y Cadeirydd yn gwahodd arsylwyr/ymgynghorwyr i’r cyfarfodydd pan fydd hynny’n briodol.

**13.** Bydd yr arsylwyr/ymgynghorwyr yn gallu cyfrannu at y cyfarfodydd os bydd y Cadeirydd yn cytuno.

**14.** Bydd un cynrychiolydd o Cyfoeth Naturiol Cymru a Llywodraeth Cymru ac unrhyw swyddog o’r awdurdod penodi yn cael statws arsylwi yn awtomatig.

**15.** Os bydd angen, sefydlir pwyllgorau Fforwm Mynediad Lleol gan y Cadeirydd pan fydd yr aelodau’n gytûn.

**16.** Cytunir ar gylch gorchwyl y cadeirydd a’r aelodaeth gan y Cadeirydd a’r aelodau.

**17.** Caiff holl gyfarfodydd y FfMLl eu cynnal yn gyhoeddus (Yn rhithwir neu wyneb yn wyneb). Fodd bynnag, gall y sawl sy’n llywyddu, yn dilyn cais gan aelod neu aelodau, benderfynu y dylid gwahardd y cyhoedd ar gyfer rhai eitemau am resymau preifatrwydd personol neu gyfrinachedd masnachol.

**Rheoliadau Cyffredinol ar Ddiogelu Data (GDPR)**

Caiff gwybodaeth gennych ei phrosesu gan Gyngor Caerdydd yn unol â gofynion GDPR a’r Ddeddf Diogelu Data.

* Bydd y cais hwn yn cael ei gadw'n gyfrinachol ac yn cael ei ddefnyddio at y diben o benodi aelodaeth Fforwm Mynediad Lleol Caerdydd yn unig. Ar ôl cyfnod tair blynedd FfMLl Caerdydd, bydd y ceisiadau'n cael eu gwaredu yng ngwastraff cyfrinachol Cyngor Caerdydd.
* Dim ond yr enwau a benodir i’r Fforwm fydd yn cael eu cyhoeddi ar [www.caerdydd.gov.uk](http://www.caerdydd.gov.uk) ar dudalen we’r Fforwm Mynediad Lleol ac yn y cofnodion a gyhoeddir yn dilyn y cyfarfodydd cyhoeddus y mae'r fforwm yn eu cynnal.

Os hoffech i'ch enw beidio â chael ei gynnwys yn y cyhoeddiadau, cysylltwch â'r Tîm Hawliau Tramwy Cyhoeddus. Ystafell Melin Gruffydd, y Cwrt, Neuadd y Sir, CF10 4UW, e-bost: hawliautramwycyhoeddus@caerdydd.gov.uk

I gael mwy o wybodaeth am ofynion diogelu data’r Cyngor, cysylltwch â’r Swyddog Diogelu Data, Ystafell 357, Neuadd y Sir, CF10 4UW, e-bost: diogeludata@caerdydd.gov.uk